Μετάφραση *De bello Gallico* 7.89

Την επόμενη μέρα, αφού συγκάλεσε συμβούλιο ο Βερκιγγετόριγας, λέει ότι αυτόν τον πόλεμο τον ανέλαβε όχι για δικές του ανάγκες αλλά για την κοινή ελευθερία, και επειδή πρέπει να υποχωρεί κανείς στην τύχη, (ενν. λέει) ότι προσφέρει τον εαυτό του σε εκείνους και για το ένα και για το άλλο, είτε θέλουν με το θάνατό του να ικανοποιήσουν τους Ρωμαίους είτε να τον παραδώσουν ζωντανό. Στέλνονται πρέσβεις στον Καίσαρα σχετικά με αυτά. Διατάζει να παραδοθούν τα όπλα και να οδηγηθούν μπροστά οι αρχηγοί. Ο ίδιος εγκαθίσταται στην οχύρωση μπροστά στο στρατόπεδο. Εκεί οδηγούνται οι αρχηγοί. Ο Βερκιγγετόριγας παραδίνεται, τα όπλα κατατίθενται. Αφού διαφύλαξε τους Αιδούους και τους Αρβερνούς, μήπως μπορέσει με αυτούς να ξαναπάρει τις πολιτείες, μοιράζει από τους υπόλοιπους αιχμαλώτους σε όλο το στρατό ως λεία από έναν για τον καθένα.